Lapė ir žąsys
Lapė alkana pakiemiais bėgiojo,
Sau maisto ieškojo.
Viduj prūdo plaukančių žąsų būrį mato,– 
Kaip jos klykau', kaip nardo, kaip uodegas stato. 
Tyko lapė ant krašto, suskliaudusi ausis, 
Pabraukusi uodega, primerkusi akis. 
Bet kad niekaip prigauti žąsų negalėjo, 
Ir alkanai nuo prūdo pabėgti reikėjo:
„Kam turiu, – sako, – žąsis nekaltas draskyti! 
Pritink lapei su paukščiais sandarą laikyti.“

Simonas Stanevičius
Pasakėčios